MISERABLES-IV-WEB	Hucheloup, de pic, auie creigut convenent anonciar as passejaires era “sua especialitat”, auie banhat ua bròssa en ua ola de pintura nera, e coma qu’auie ua ortografia pròpia, madeish qu’un art culinari pròpi, auie improvisat aguesta notabla inscripcion: CARPES HO GRAS13 Un iuèrn, era ploja e es batarrassi auien auut eth caprici d’esfaçar era S qu’acabaue era prumèra paruala, e era G que començaue era tresau, e auie quedat aquerò: CARPE HO RAS De sòrta que, damb era ajuda deth temps e dera ploja, aquera umila anoncia gastronomica s’auie convertit en un conselh prigond.